**SKEMA D FOR OFFENTLIGGØRELSEN AF KVALITATIVE**

**AGGREGEREDE STATISTISKE DATA OM FINANSTILSYNET**

***B1a – Tilsynsmyndighedens opbygning***

Finanstilsynets organisationsdiagram kan findes [her](https://www.finanstilsynet.dk/organisationen/organisationsdiagram).

***B8a – Kriterier anvendt i forbindelse med anvendelse af kapitaltillæg***

Solvenskapitalkravet vil i de fleste tilfælde afspejle et gruppe 1-forsikringsselskabs risici. Der kan dog forekomme situationer, hvor selskabet har påtaget sig risici, som ikke i passende grad afspejles i solvenskapitalkravet. I disse tilfælde kan Finanstilsynet, når andre tilsynsforanstaltninger er ineffektive eller uhensigtsmæssige, fastsætte et kapitaltillæg.

Solvens II-direktivets (direktiv 2009/138/EF) artikel 37 fastlægger, i hvilke tilfælde tilsynsmyndighederne kan fastsætte et kapitalkrav. Bestemmelsen er gennemført i dansk ret ved § 278 i lov om forsikringsvirksomhed, hvorefter Finanstilsynet kan fastsætte et kapitaltillæg i de tilfælde, der er nævnt i bestemmelsens stk. 1, nr. 1-3.

*Nr. 1* omhandler de tilfælde, hvor forsikringsselskabets risikoprofil afviger væsentligt fra forudsætnin-gerne for den opgørelsesmetode, som selskabet anvender ved opgørelsen af solvenskapitalkravet, dvs. for-udsætningerne for standardformlen eller en intern model.

Finanstilsynet vil eksempelvis fastsætte et kapitaltillæg, når forudsætningerne, der ligger til grund for standardformlen, viser sig ikke at afdække selskabets faktiske risikoprofil, og anvendelsen af standard-formlen dermed ikke giver et retvisende billede af solvenskapitalkravet. Finanstilsynet kan kræve et kapitaltillæg, hvis selskabet i den konkrete situation ikke har mulighed for at nedbringe de relevante risici, og Finanstilsynets krav om at anvende en intern model har vist sig at være uhensigtsmæssigt eller ineffektivt, eller hvor en fuld eller partiel intern model til afhjælpning af afvigelsen er under udvik-ling. Det vil være uhensigtsmæssigt at stille krav om, at et selskab anvender en intern model, hvis de anslåede ressourcer, der kræves til udvikling af den interne model, ikke står i passende forhold til sel-skabets risikoprofils afvigelse fra de forudsætninger, der ligger til grund ved opgørelsen af solvenska-pitalkravet, jf. artikel 280 i Kommissionens delegerede forordning (EU) 2015/35 af 10. oktober 2014 om supplerende regler til Europa-Parlamentets og Rådets direktiv 2009/138/EF om adgang til og udø-velse af forsikrings og genforsikringsvirksomhed (Solvens II).

Finanstilsynet vil endvidere fastsætte et kapitaltillæg, når de forudsætninger, der ligger til grund for en af selskabet anvendt fuld eller partiel interne model, afviger væsentligt fra den faktiske risikoprofil. Selskabet skal i denne situation først og fremmest forsøge at tilpasse modellen, så de kvantificerbare risici fanges tilstrækkeligt i modellen. Hvis det ikke lykkes at tilpasse modellen inden for en passende tidsramme, kan Finanstilsynet kræve et kapitaltillæg. Ved vurderingen af, hvad der er en passende tidsramme, vil Finanstilsynet tage højde for alle relevante faktorer, herunder sandsynlige og alvorlige eventuelle negative indvirkninger på forsikringstagerne og de begunstigede er. Tidsrammen må dog ikke overstige seks måneder, jf. artikel 281 i Kommissionens delegerede forordning (EU) 2015/35

*Nr. 2* omhandler de tilfælde, hvor virksomhedsstyringen afviger væsentligt fra § 132 i lov om forsikringsvirksomhed. Hvis afvigelsen forhindrer selskabet i at sikre en korrekt identifikation, måling, overvågning, styring og rapportering af de risici, som selskabet er eller vil kunne blive udsat for, og andre foranstalt-ninger ikke har kunnet udbedre manglerne i tilstrækkelig grad inden for en passende tidshorisont, kan Finanstilsynet fastsætte et kapitaltillæg.

*Nr. 3* omhandler de tilfælde, hvor forsikringsselskabets risikoprofil afviger væsentligt fra de forudsæt-ninger, der ligger til grund for anvendelsen af en matchtilpasning eller en volatilitetsjustering af den risikofrie rentekurve efter § 158, stk. 2 og 3, i lov om forsikringsvirksomhed. Det kan her være relevant for Finans tilsynet at stille krav om et kapitaltillæg for at sikre, at solvenskapitalkravet afspejler de risici, som selska bet er udsat for.

Ved vurderingen af, om der er tale om en væsentlig afvigelse, tager Finanstilsynet højde for de faktorer, der er fastsat i artikel 276-278 i Kommissionens delegerede forordning (EU) 2015/35. I de tilfælde, hvor det ændrede solvenskapitalkrav overstiger solvenskapitalkravet med 10 % eller mere, vil Finanstilsynet altid vurdere, at selskabets risikoprofil afviger væsentligt fra de antagelser, der ligger til grund for for-ud sætningerne for den opgørelsesmetode, som selskabet anvender ved opgørelsen af solvenskapi-talkravet, medmindre selskabet kan dokumentere, at dette ikke er tilfældet, jf. artikel 279, stk. 1, i Kommissionens delegerede forordning (EU) 2015/35. I de tilfælde, hvor det ændrede solvenskapi-talkrav overstiger solvenskapitalkravet med 15 % eller mere, vil Finanstilsynet altid vurdere, at selskabets risikoprofil afviger væsentligt fra de antagelser, der ligger til grund for forudsætningerne for den opgørelsesmetode, som selskabet anvender ved opgørelsen af solvenskapitalkravet, , jf. artikel 279, stk. 2, i Kommissionens de legerede forordning (EU) 2015/35.

***B8b – Kriterier anvendt i forbindelse med beregning af kapitaltillæg***

Finanstilsynet beregner et kapitaltillæg i henhold til metoderne fastsat i artikel 282-287 i Kommissionens delegerede forordning (EU) 2015/35.

Når Finanstilsynet fastsætter et kapitaltillæg efter § 278, stk. 1, nr. 1, i lov om forsikringsvirksomhed, beregnes kapitaltillægget i henhold til artikel 282 i Kommissionens delegerede forordning (EU) 2015/35som forskellen på et givet tidspunkt mellem

1. gruppe 1-forsikringsselskabets solvenskapitalkrav uden tidligere eller samtidige kapitaltillæg, som skulle beregnes, hvis enten standardformlen eller den interne model blev ændret med henblik på at afspejle selskabets faktiske risikoprofil samt sikre overensstemmelse mellem forudsætnin gerne bag solvenskapitalkravet og selskabets risikoprofil, og
2. gruppe 1-forsikringsselskabets solvenskapitalkrav med fradrag af tidligere eller samtidige kapi-tal tillæg.

Ved beregning af beløbet i (a) vil Finanstilsynet identificere de forudsætninger i standardformlen eller den interne model, som selskabets risikoprofil afviger fra, og tilpasse disse til at afspejle selskabets risikoprofil samt sikre overensstemmelse mellem forudsætningerne bag solvenskapitalkravet og selskabets risikoprofil, jf. artikel 283, stk. 1-2, i Kommissionens delegerede forordning (EU) 2015/35. Hvis tilpasningerne ikke er tilstrækkelige eller relevante, vil Finanstilsynet vurdere, om alternative metoder, som går videre end ændring af forudsætninger, kan anvendes, jf. artikel 283, stk. 3, i Kommissionens delegerede forord ning (EU) 2015/35. Vurderes de alternative metoder at være utilstrækkelige, vil Finanstilsynet foretage beregningen ved at sammenligne solvenskapitalkravene for gruppe 1-forsikringsselskaber med lignende risikoprofiler, jf. artikel 283, stk. 5, i Kommissionens delegerede forordning (EU) 2015/35.

Når Finanstilsynet fastsætter et kapitaltillæg efter § 278, stk. 1, nr. 2, i lov om forsikringsvirksomhed, beregnes kapitaltillægget i henhold til artikel 286 i Kommissionens delegerede forordning (EU) 2015/35. Der er dermed ikke en nærmere fastsat metode til beregning af et kapitaltillæg i disse tilfælde. Finanstilsynet vil træffe beslutning om kapitaltillæggets størrelse fra sag til sag og ud fra alvorligheden af de mulige indvirkninger som følge af afvigelsen.

Når Finanstilsynet fastsætter et kapitaltillæg efter § 278, stk. 1, nr. 3, i lov om forsikringsvirksomhed, beregnes kapitaltillægget i henhold til artikel 284 i Kommissionens delegerede forordning (EU) 2015/35 som summen på et givet tidspunkt af

1. det negative beløb for det anerkendte kapitalgrundlag, som ville fremkomme, hvis matchtilpasning eller volatilitetsjusteringen blev ændret på en sådan måde, at de antagelser, der ligger til grund herfor, ville svare til selskabets faktiske aktiver, passiver og risikoprofil,
2. solvenskapitalkravet, med fradrag af eventuelt tidligere eller samtidige kapitaltillæg, som ville fremkomme, hvis matchtilpasningen eller volatilitetsjusteringen blev ændret på en sådan måde, at de antagelser, der ligger til grund herfor, ville svare til selskabets faktiske aktiver, passiver og risikoprofil samt sikre overensstemmelse mellem forudsætningerne bag solvenskapitalkravet og selskabets risikoprofil,
3. det anerkendte kapitalgrundlag og
4. det negative beløb for solvenskapitalkravet for selskabet med fradrag af eventuelt tidligere eller samtidige kapitaltillæg.

Ved beregning af beløbene i (a) og (b) vil Finanstilsynet identificere de egenskaber for selskabets aktiver, passiver og risikoprofil, som har forårsaget afvigelsen fra forudsætningerne for anvendelsen af matchtilpasningen eller volatilitetsjusteringen, jf. artikel 285, stk. 1, i Kommissionens delegerede forordning (EU) 2015/35. Finanstilsynet vil herefter tilpasse forudsætningerne for anvendelsen af matchtilpasningen eller volatilitetsjusteringen til at afspejle selskabets aktiver, passiver og risikoprofil samt sikre overensstemmelse mellem forudsætningerne bag matchtilpasningen eller volatilitetsjusteringen og selskabets risikoprofil, jf. artikel 285, stk. 2, i Kommissionens delegerede forordning (EU) 2015/35.

***B8c – Kriterier anvendt i forbindelse med ophævelse af kapitaltillæg***

I henhold til § 278, stk. 5, i lov om finansiel virksomhed skal Finanstilsynet tage kravet om et kapitaltillæg op til revision mindst én gang årligt med henblik på at afklare, om kapitaltillægget skal opretholdes, ændres eller ophæves.

Et kapitaltillæg skal opretholdes, så længe der ikke er rettet op på de forhold, der var gældende, da kravet blev indført. Det kan eksempelvis være, at gruppe 1-forsikringsselskabet har udviklet en partiel intern model for risici, der ikke i tilstrækkelig grad blev afspejlet i opgørelsen af solvenskapitalkravet ved anvendelse af standardformlen.

***B16b – Vigtigste egenskaber for de godkendte elementer af det supplerende kapitalgrundlag***

Finanstilsynet har i 2024 ikke godkendt supplerende kapitalgrundlagselementer.

.

***B17b – Vigtigste egenskaber for de godkendte kapitalgrundlagselementer, som ikke er omfattet af de relevante lister i artikel 69, 72, 74, 76 og 78 i delegeret forordning (EU) 2015/35***

Det følger af lov om forsikringsvirksomhed § 153, stk. 4, at gruppe 1-forsikringsselskaber, der ønsker at anvende anden kapital, skal ansøge om forudgående godkendelse fra Finanstilsynet. Med anden kapital menes kapitalelementer, som ikke er omfattet af artikel 69, 72, 74, 76 og 78 i Kommissionens delegerede forordning (EU) 2015/35 af 10. oktober 2014 (herefter ”forordningen”).

Finanstilsynet har i overensstemmelse med lov om finansiel virksomhed § 153, stk. 4, og artikel 79 i forordningen godkendt ”særlige bonushensættelser (type A)” som et tier 2-kapitalgrundlags-element. Se afgørelsen med den nærmere begrundelse [her](https://www.finanstilsynet.dk/Media/638532651185322439/Godkendelse_af_SBH_type_A_som_tier_2%20pdf.pdf).

Særlige bonushensættelser (type A) vedrører kapital, der opbygges som en del af det realiserede resultat for pensionsordningerne. Kapitalgrundlagselementet er efterstillet tier 1-kapitalgrundlags-elementer, og er dermed klassificeret som et tier 2-kapitalgrundlagselement. Elementet modtager en markedsbaseret forrentning, der svarer til risikoen for et ansvarligt lån. Kapitalgrundlagselementet indgår i forsikringstagerens genkøbsværdi og er på denne måde tæt tilknyttet til forsikringsforpligtelserne.

.

***B17c – Metode anvendt til at vurdere og klassificere de godkendte kapitalgrundlagselementer, som ikke er omfattet af de relevante lister i artikel 69, 72, 74, 76 og 78 i delegeret forordning (EU) 2015/35***

Ansøgninger om godkendelse af et kapitalgrundlagselement, som ikke er omfattet af de relevante lister i artikel 69, 72, 74, 76 og 78 i Kommissionens delegerede forordning (EU) 2015/35 (herefter ”forordningen”) modtages på blanketten ”Ansøgning om godkendelse af vurdering og klassificering af kapitalelementer, der ikke fremgår af Kommissionens liste”, som er udarbejdet af Finanstilsynet. Blanketten kan findes [her](https://www.finanstilsynet.dk/Media/638482440907960056/Ans%C3%B8gning%20om%20godkendelse%20af%20vurdering%20og%20klassificering%20af%20kapitalelementer%20der%20ikke%20fremg%C3%A5r%20af%20Kommissionens%20liste%20docx.pdf). I ansøgningen skal indgå en klar beskrivelse af kapitalgrundlagselemen­tet, der sætter Finanstilsynet i stand til at vurdere elementets tabsabsorberingsevne. Herudover skal ansøgeren dokumentere, at kapitalgrundlagselementet pr. ansøgningsdatoen opfylder kriteri­erne i §§ 4 og 5 i bekendtgørelse om opgørelse af kapitalgrundlag for gruppe 1-forsikrings-selskaber m.v. samt faktorerne i artikel 71, 73 eller 77 i forordningen. Endelig skal det dokumenteres, at ansøgningen er godkendt af ansøgerens bestyrelse.

Når Finanstilsynet modtager en ansøgning vurderes denne efter principperne i artikel 93 og 94 i direktiv 2009/138/EF (Solvens II), som gennemført ved §§ 4 og 5 i bekendtgørelse om opgørelse af kapitalgrundlag for gruppe 1-forsikringsselskaber m.v., samt de nærmere uddybende regler i artikel 71, 73 og 77 i forordningen. Derudover anvender Finanstilsynet EIOPA’s retningslinjer for supplerende kapitalgrundlag (14/167) og klassificering af kapitalgrundlag (14/168).

***B18b – Omfang af peer reviews tilrettelagt og gennemført af EIOPA i henhold til artikel 30 i forordning (EU) nr. 1094/2010, som tilsynsmyndigheden deltog i***

Finanstilsynet deltager i relevant omfang i de peer reviews, der tilrettelægges og gennemføres af EIOPA.

Til eksempel har Finanstilsynet tidligere deltaget i [*Peer review om præansøgning for anvendelse af interne modeller*](https://www.eiopa.europa.eu/publications/peer-review-pre-application-internal-models-nsas-and-colleges_en) (dateret 18. juli 2013) og [*Opfølgende Peer Review om præansøgning for anvan­delse af interne modeller*](https://www.eiopa.europa.eu/publications/follow-peer-reviews-pre-application-internal-models_en) (dateret 17. december 2014).

Finanstilsy­net har de seneste år bidraget til udarbejdelsen af følgende peer reviews:

1. Peer Review om friheden til at udøve tjenesteydelsesvirksomhed

Dato: 29. april 2016

Referenceperiode: 1. januar 2011 til 31. december 2013

Link: [Peer review on freedom to provide services (europa.eu)](https://www.eiopa.europa.eu/publications/peer-review-freedom-provide-services_en)

1. Peer Review om tilsynsmyndighedernes deltagelse i tilsynskollegier

Dato: 1. august 2016

Referenceperiode: September 2012 til september 2013

Link: [Peer Review on the NCAs’ governance of colleges (europa.eu)](https://www.eiopa.europa.eu/publications/peer-review-ncas-governance-colleges_en)

1. Peer Review om firmapensionskassers redegørelse for investeringsprincipper

Dato: 30. september 2016

Referenceperiode: 2. kvartal 2012 til 2. kvartal 2015

Link: [Peer review of the statement of investment policy principles for IORPs (europa.eu)](https://www.eiopa.europa.eu/publications/peer-review-statement-investment-policy-principles-iorps_en)

1. Peer review om tilsynspraksis for anvendelsen af proportionalitetsprincippet på kravene til nøglefunktionerne.

Dato: 1. november 2018

Referenceperiode: 1. Januar 2016

Link: [Peer Review of key functions: Supervisory Practices and application in assessing key functions (europa.eu)](https://www.eiopa.europa.eu/publications/peer-review-key-functions-supervisory-practices-and-application-assessing-key-functions_en)

1. Peer review om anstændigheden af ​​medlemmer af administrative, ledelses- eller tilsynsorganer og kvalificerede aktionærer

Dato: 13. Januar 2019

Referenceperiode: 1. Januar 2016 – 15. Maj 2017

Link: [Peer review on propriety of administrative, management or supervisory body members and qualifying shareholders (europa.eu)](https://www.eiopa.europa.eu/publications/peer-review-propriety-administrative-management-or-supervisory-body-members-and-qualifying_en)

1. Peer review om tilsynspraksis af anvendelsen af ​​prudent person-princippet for firmapensionskasser

Dato: 25. Juni 2019

Referenceperiode: Q1 2014 – Q4 2016

Link: [Peer review on supervisory practices with respect to the application of the prudent person rule for IORPs (europa.eu)](https://www.eiopa.europa.eu/publications/peer-review-supervisory-practices-respect-application-prudent-person-rule-iorps_en)

1. Peer review om regelmæssig tilsynsrapport

Dato: 18. Juni 2020

Referenceperiode: 1. Januar 2016 – 31. marts 2019

Link: [Peer Review on the Regular Supervisory Report (europa.eu)](https://www.eiopa.europa.eu/publications/peer-review-regular-supervisory-report_en)

1. Peer review om samarbejdet mellem tilsynsmyndigheder

Dato: 2. December 2020

Referenceperiode: 1. Maj 2017 – 1. Juli 2019

Link: [Peer Review on EIOPA’s Decision on the collaboration of the insurance supervisory authorities (europa.eu)](https://www.eiopa.europa.eu/publications/peer-review-eiopas-decision-collaboration-insurance-supervisory-authorities_en)

1. Opfølgning på Peer review om tilsynspraksis og anvendelse af nøglefunktioner

Dato: 11. August 2021

Referenceperiode: Indtil December 2020

Link: [Follow-up report on the Peer review of key functions: Supervisory practices and application in assessing key functions (europa.eu)](https://www.eiopa.europa.eu/publications/follow-report-peer-review-key-functions-supervisory-practices-and-application-assessing-key_en)

1. Peer review om outsourcing

Dato: 19. juli 2022

Referenceperiode: 1. Januar 2016 – 31. December 2020

Link: [Peer Review on outsourcing (europa.eu)](https://www.eiopa.europa.eu/publications/peer-review-outsourcing_en)

1. Opfølgning på Peer review om anstændigheden af medlemmer af administrative, ledelses- eller tilsynsorganer og kvalificerede aktionærer

Dato: 12. Oktober 2022

Referenceperiode: Januar 2019 – Januar 2022

Link: [Follow-up report to the peer review on the propriety assessment of administrative, management and supervisory body members and qualifying shareholders - European Union (europa.eu)](https://www.eiopa.europa.eu/publications/follow-report-peer-review-propriety-assessment-administrative-management-and-supervisory-body_en?prefLang=lt)

1. Opfølgning på Peer review om tilsynspraksis af anvendelsen af prudent person-princippet for firmapensionskasser

Dato: 8. December 2023

Referenceperiode: April 2019 – December 2022

Link: [Follow-up Report on Peer Review on supervisory practices with respect to the application of the PPR for IORPs - European Union (europa.eu)](https://www.eiopa.europa.eu/publications/follow-report-peer-review-supervisory-practices-respect-application-ppr-iorps_en?prefLang=lt)

1. Peer review om tilsyn med prudent person-princippet under Solvens II

Dato: 2. Maj 2024

Referenceperiode: 1. januar 2016 – 31. december 2022

Link: [Peer Review Report on the Supervision of the Prudent Person Principle under Solvency II](https://www.eiopa.europa.eu/publications/peer-review-report-supervision-prudent-person-principle-under-solvency-ii_en)

1. Opfølgning på Peer review om samarbejdet mellem tilsynsmyndigheder

Dato: 14. august 2024

Referenceperiode: 1. juli 2019 – 31. juni 2023

Link: [Follow-up Report on EIOPA's Peer Review on the collaboration of supervisory authorities](https://www.eiopa.europa.eu/publications/follow-report-eiopas-peer-review-collaboration-supervisory-authorities_en)

Referenceperiode henviser til den periode, hvor de nationale tilsynsmyndigheders praksis blev vurderet.